CELEX: 32022D0059
Language: hu
Date: 2022-01-10 00:00:00
Title: A Politikai és Biztonsági Bizottság (KKBP) 2022/59 határozata (2022. január 10.) az Európai Unió bosznia-hercegovinai katonai műveletéhez az EU-erők parancsnokának kinevezéséről és a (KKBP) 2021/5 határozat hatályon kívül helyezéséről (BiH/32/2022)

2022.1.17.   
               
               
                  HU
               
               
                  Az Európai Unió Hivatalos Lapja
               
               
                  L 10/77
               
            
         A POLITIKAI ÉS BIZTONSÁGI BIZOTTSÁG (KKBP) 2022/59 HATÁROZATA
         (2022. január 10.)
         az Európai Unió bosznia-hercegovinai katonai műveletéhez az EU-erők parancsnokának kinevezéséről és a (KKBP) 2021/5 határozat hatályon kívül helyezéséről (BiH/32/2022)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Unió bosznia és hercegovinai katonai műveletéről szóló, 2004. július 12-i 2004/570/KKBP tanácsi együttes fellépésre (1) és különösen annak 6. cikke (1) bekezdésére,
         mivel:
         
                     (1)
                  
                  
                     A 2004/570/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy meghozza az Európai Unió bosznia-hercegovinai katonai műveletéhez az EU-erők parancsnokának (a továbbiakban: az EU-erők parancsnoka) kinevezéséről szóló határozatokat.
                  
               
                     (2)
                  
                  
                     A PBB 2020. december 15-én elfogadta a (KKBP) 2021/5 határozatot (2), amellyel Alexander PLATZER vezérőrnagyot nevezte ki az EU-erők parancsnokává.
                  
               
                     (3)
                  
                  
                     Az osztrák katonai hatóságok 2021. november 3-án azt javasolták, hogy Alexander PLATZER vezérőrnagy utódjaként 2022. január 20-tól kezdődő hatállyal Anton WESSELY vezérőrnagyot nevezzék ki az EU-erők parancsnokává.
                  
               
                     (4)
                  
                  
                     Az Európai Unió Katonai Bizottsága 2021. november 25-én elfogadta az osztrák katonai hatóságok ajánlását.
                  
               
                     (5)
                  
                  
                     A (KKBP) 2021/5 határozatot ezért hatályon kívül kell helyezni.
                  
               
                     (6)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában.
                  
               
                     (7)
                  
                  
                     Az Európai Tanács a 2002. december 12–13-i koppenhágai ülésén nyilatkozatot fogadott el, amelyben kijelentette, hogy a „Berlin plusz” megállapodások rendelkezései és azok végrehajtása kizárólag az Unió azon tagállamaira vonatkoznak majd, amelyek egyben NATO-tagállamok is, vagy a „Partnerség a Békéért” részes felei, és amelyek ennek megfelelően a NATO-val kétoldalú biztonsági megállapodást kötöttek,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2022. január 20-tól kezdődő hatállyal Anton WESSELY vezérőrnagyot nevezi ki az EU-erők parancsnokává az Európai Unió bosznia-hercegovinai katonai műveletéhez (EUFOR Althaia).
         
         
            2. cikk
            A (KKBP) 2021/5 határozat hatályát veszti.
         
         
            3. cikk
            Ez a határozat 2022. január 20-án lép hatályba.
         
         
            Kelt Brüsszelben, 2022. január 10-én.
            
               
                  a Politikai és Biztonsági Bizottság részéről
               
               
                  az elnök
               
               D. PRONK
            
         
         
            (1)  HL L 252., 2004.7.28., 10. o.
         
         
            (2)  A Politikai és Biztonsági Bizottság (KKBP) 2021/5 határozata (2020. december 15.) az Európai Unió bosznia-hercegovinai katonai műveletéhez az EU-erők parancsnokának kinevezéséről és a (KKBP) 2019/783 határozat hatályon kívül helyezéséről (BiH/31/2020) (HL L 4., 2021.1.7., 8. o.).